
Uznesenie Okresný súd Prievidza vo veci starostlivosti súdu o mal. A. B., nar. XX.XX.XXXX v C., v konaní zastúpenou kolíznym opatrovníkom Úradom práce, sociálnych vecí a rodiny Partizánske, dieťa rodičov: matky D. E., nar. XX.XX.XXXX v F., trvale bytom G. H. XXXX/XX, C., štátnej občianky SR, a otca I. B., nar. XX.XX.XXXX v C., trvale bytom D. XXX/X, C., štátneho občana SR, v konaní o návrhu matky mal. dieťaťa na udelenie súhlasu za otca mal. dieťaťa na zápis mal. dieťaťa do školského zariadenia, takto rozhodol: I. Súd konanie zastavuje. II.
Žiaden z účastníkov nemá nárok na náhradu trov konania. odôvodnenie:
1. Dňa 28.01.2026 bol Okresnému súdu Prievidza doručený návrh matky mal. dieťaťa D. E. na zmenu úpravy práv a povinností rodičov k mal. A. B., nar. XX.XX.XXXX v C., návrh na udelenie súhlasu za otca mal. dieťaťa na zápis do školského zariadenia, a návrh na zvýšenie vyživovacej povinnosti zo strany otca mal. dieťaťa voči mal. A. B.. 2. Uznesením Okresného súdu Prievidza č. k. 24P/9/2026 – 49 zo dňa 13.02.2026, právoplatný dňa 18.02.2026 bol návrh matky mal. dieťaťa zo dňa 27.01.2026 na udelenie súhlasu za otca mal. dieťaťa na zápis mal. A. B., nar. XX.XX.XXXX v C. do školského zariadenia na Základnú školu J. K. XX/X, XXX XX L. G. vylúčený na samostatné konanie. 3. Dňa 21.05.2026 vzala matka mal. dieťaťa svoj návrh zo dňa 27.01.2026 na udelenie súhlasu za otca mal. dieťaťa na zápis mal. dieťaťa do školského zariadenia, v celom rozsahu späť (č. l. 88). 4. Späťvzatie návrhu bolo doručené kolíznemu opatrovníkovi dňa 03.06.2026 (č. l.90), okresnej prokuratúre dňa 03.06.2026 (č. l. 91) a otcovi mal. dieťaťa dňa 03.06.2026 (č. l. 89). Kolízny opatrovník a okresná prokuratúra súhlasili so späťvzatím návrhu na udelenie súhlasu za otca mal. dieťaťa na zápis mal. dieťaťa do školského zariadenia, otec mal. dieťaťa sa ku späťvzatiu návrhu nevyjadril, pričom bol poučený, že v prípade, ak sa k späťvzatiu návrhu nevyjadrí, súd bude predpokladať, že nemá námietky. 5. Podľa § 29 ods. 1 - ods. 3 Zákona č. 161/2015 Z. z. Civilný mimosporový poriadok v znení neskorších predpisov (ďalej len "CMP") navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí.
6. V dôsledku prejavu vôle matky mal. dieťaťa, okresný súd konanie o návrhu matky mal. dieťaťa na nahradenie súhlasu otca so zmenou priezviska mal. dieťaťa zo dňa 16.02.2026, za súhlasu kolízneho opatrovníka a okresnej prokuratúry, zastavil. 7. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 8. Podľa § 55 CMP súd môže náhradu trov konania priznať aj vtedy, ak je to s ohľadom na okolnosti prípadu spravodlivé. 9. Podľa § 57 CMP o povinnosti nahradiť trovy konania, ak nejde o trovy konania štátu, rozhoduje súd len na návrh. 10. O trovách konania súd rozhodol podľa § 52 a § 55 CMP a to tak, že súd žiadnemu z účastníkov nárok na náhradu trov konania nepriznal, keďže nebol zistený žiadny dôvod niektorému z účastníkov priznať nárok na náhradu. Poučenie: Proti tomuto uzneseniu m o ž n o podať odvolanie do 15 dní od jeho doručenia prostredníctvom Okresného súdu Prievidza na Krajský súd v Žiline. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.

